b'\n_START_ARTICLE_\nEimantas Skrabulis\n_START_SECTION_\nBiografija\n_START_PARAGRAPH_\n1984 \xe2\x80\x93 1991 m. Lietuvos lengvosios atletikos rinktin\xc4\x97s narys, 17 kart\xc5\xb3 \xc5\xa1alies sprinto \xc4\x8dempionas, daugkartinis rekordininkas 60 m ir 100 m b\xc4\x97gimo rungtyse. Sporto meistras (1985 m.), tarptautin\xc4\x97s klas\xc4\x97s sporto meistras (1989 m.)._NEWLINE_1990 m. Lietuvos lengvosios atletikos \xc4\x8dempionate tapo nacionaliniu 100 m ir 200 m b\xc4\x97gimo \xc4\x8dempionu._NEWLINE_1999 \xe2\x80\x93 2000 m. Lietuvos lengvosios atletikos federacijos viceprezidentas, nuo 2000 m. gruod\xc5\xbeio 15 d. iki \xc5\xa1iol LLAF prezidentas. Nuo 2009 met\xc5\xb3 Lietuvos tautinio olimpinio komiteto vykdomojo komiteto narys. 2004 \xe2\x80\x93 2008 m. Lietuvos k\xc5\xabno kult\xc5\xabros akademijos tarybos narys. V\xc5\xa0\xc4\xae "Tarptautinis maratonas" steig\xc4\x97jas. Europos lengvosios atletikos jaunimo \xc4\x8dempionato (2005 m.) ir Europos iki 23 met\xc5\xb3 \xc4\x8dempionato (2009 m.) organizacini\xc5\xb3 komitet\xc5\xb3 vicepirmininkas. U\xc5\xbe nuopelnus Lietuvos sportui 2004 m. apdovanotas olimpine \xc5\xbevaig\xc5\xbede, 2005 m. \xe2\x80\x93 Sporto garb\xc4\x97s Komandoro \xc5\xbeenklu._NEWLINE_2001 m. inicijavo ir finansavo knygos "Lietuvos lengvoji atletika. XX am\xc5\xbeius (1918 - 2000 m.)", o 2009 m. fotografij\xc5\xb3 albumo "Lietuvos lengvoji atletika 1921-2008" leidim\xc4\x85. Asmeni\xc5\xa1kai ir per vadovaujamas firmas did\xc5\xbeiausias LLAF r\xc4\x97m\xc4\x97jas nuo 2000 met\xc5\xb3. \xc5\xbdurnalo "Lengvoji atletika" redaktorius ir r\xc4\x97m\xc4\x97jas. Vardini\xc5\xb3 stipendij\xc5\xb3 LKKA studentams steig\xc4\x97jas._NEWLINE_2010 m. tapo Lietuvos k\xc5\xabno kult\xc5\xabros akademijos garb\xc4\x97s daktaru._NEWLINE_Vokietijos bendrov\xc4\x97s Cosma Holding GmbH valdytojas.'